Măsurile standard reprezintă măsurile minime de prevenire a infecţiei care se aplică tuturor pacienţilor îngrijiţi, indiferent de statutul de infecţiozitate suspectat sau confirmat al pacientului, în orice cadru unde este asigurată asistenţă medicală. Aceste proceduri sunt concepute atât pentru a proteja personalul sanitar, cât şi pentru a preveni răspândirea infecţiilor în rândul pacienţilor. Măsurile standard includ: igiena mâinilor, utilizarea echipamentului individual de protecţie, practici sigure de injectare, manipularea în condiţii de siguranţă a echipamentelor medicale, igiena respiratorie şi eticheta de tuse.